CELEX: 32019D1092
Language: sl
Date: 2019-06-26 00:00:00
Title: Sklep Sveta (SZVP) 2019/1092 z dne 26. junija 2019 o spremembi Sklepa (SZVP) 2017/2302 v podporo dejavnostim OPCW za pomoč pri sanaciji nekdanjega območja shranjevanja kemičnega orožja v Libiji v okviru izvajanja Strategije EU proti širjenju orožja za množično uničevanje

27.6.2019   
               
               
                  SL
               
               
                  Uradni list Evropske unije
               
               
                  L 173/47
               
            
         SKLEP SVETA (SZVP) 2019/1092
         z dne 26. junija 2019
         o spremembi Sklepa (SZVP) 2017/2302 v podporo dejavnostim OPCW za pomoč pri sanaciji nekdanjega območja shranjevanja kemičnega orožja v Libiji v okviru izvajanja Strategije EU proti širjenju orožja za množično uničevanje
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 28(1) in 31(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 12. decembra 2017 sprejel Sklep (SZVP) 2017/2302 (1).
                  
               
                     (2)
                  
                  
                     V Sklepu (SZVP) 2017/2302 je določeno, da se dejavnosti iz njegovega člena 1(2) izvajajo v obdobju 20 mesecev od datuma sklenitve sporazuma o financiranju iz njegovega člena 3(3).
                  
               
                     (3)
                  
                  
                     Izvajalski subjekt, Organizacija za prepoved kemičnega orožja (OPCW), je 27. marca 2019 Unijo zaprosil, za podaljšanje veljavnosti Sklepa (SZVP) 2017/2302. Podaljšanje veljavnosti navedenega sklepa za 12 mesecev bi OPCW omogočilo, da nadaljuje dejavnosti iz njegovega člena 1(2) po datumu izteka iz njegovega člena 5(2) in doseže načrtovane cilje.
                  
               
                     (4)
                  
                  
                     Zaprošena sprememba Sklepa (SZVP) 2017/2302 zadeva njegov člen 5(2) in oddelek 6 Priloge k navedenemu sklepu.
                  
               
                     (5)
                  
                  
                     Dejavnosti iz člena 1(2) Sklepa (SZVP) 2017/2302, na katere se je OPCW izrecno sklicevala v prošnji z dne 27. marca 2019, bi se lahko nadaljevale brez posledic za sredstva.
                  
               
                     (6)
                  
                  
                     Veljavnost Sklepa (SZVP) 2017/2302 bi bilo zato treba podaljšati, da se omogoči nadaljnjo izvajanje dejavnosti iz njegovega člena 1(2) –
                  
               SPREJEL NASLEDNJI SKLEP:
         
            Člen 1
            Sklep (SZVP) 2017/2302 se spremeni:
            
                        1.
                     
                     
                        člen 5(2) se nadomesti z naslednjim:
                        
                           „2.   Veljati preneha 32 mesecev po datumu sklenitve sporazuma o financiranju med Komisijo ter OPCW iz člena 3(3) oziroma šest mesecev po začetku njegove veljavnosti, če do tedaj navedeni sporazum o financiranju ni sklenjen.“;
                        
                     
                  
                        2.
                     
                     
                        besedilo oddelka 6 Priloge se nadomesti z naslednjim:
                        „6.   Predvideno trajanje
                        Projekt bo predvidoma trajal 32 mesecev.“
                     
                  
         
            Člen 2
            Ta sklep začne veljati na dan sprejetja.
         
         
            V Luxembourgu, 26. junija 2019
            
               
                  Za Svet
               
               
                  Predsednica
               
               G.L. GAVRILESCU
            
         
         
            (1)  Sklep Sveta (SZVP) 2017/2302 z dne 12. decembra 2017 v podporo dejavnostim OPCW za pomoč pri sanaciji nekdanjega območja shranjevanja kemičnega orožja v Libiji v okviru izvajanja Strategije EU proti širjenju orožja za množično uničevanje (UL L 329, 12.12.2017, str. 49).